b"\n_START_ARTICLE_\nHangul\n_START_PARAGRAPH_\nHangul (korejsko: \xed\x95\x9c\xea\xb8\x80 Hangeul/Han'g\xc5\xadl, Chosongul, \xec\xa1\xb0\xec\x84\xa0\xea\xb8\x80 Chos\xc5\x8fn'g\xc5\xadl/Joseongeul - v Severni Koreji) je izvirna abeceda korejskega jezika, ki je nastala v sredini 15. stoletja in je danes uradni pisni sistem tako v Ju\xc5\xbeni kot v Severni Koreji. Je tudi drugi uradni jezik v avtonomni korejski prefekturi Yanbian na Kitajskem. Hangul je fonemi\xc4\x8dna abeceda, organizirana v silabi\xc4\x8dne skupine. Vsaka skupina vsebuje vsaj dve izmed 24-ih \xc4\x8drk hangula, z najmanj enim od 14-ih soglasnikov in enim od desetih soglasnikov. Ti silabi\xc4\x8dni znaki so lahko pisani v sosledju horizontalno od leve proti desni ali vertikalno od vrha navzdol, v stolpcih od desne proti levi."